**Reglur um afslátt af fasteignargjöldum**

Fjármálaskrifstofa Reykjavíkurborgar ákvarðar breytingar á fasteignaskatti og fráveitugjaldi elli- og örorkulífeyrisþega eftir yfirferð skattframtala.

**Skilyrði lækkunar eru að:**

* viðkomandi sé elli- eða örorkulífeyrisþegi,
* viðkomandi eigi lögheimili í eigninni,
* viðkomandi sé þinglýstur eigandi að eigninni,
* viðkomandi geti átt rétt á vaxtabótum vegna hennar skv. B-lið 68. gr. laga nr. 90/2003 um tekju- og eignaskatt.
* Einungis er veitt lækkun vegna íbúðarhúsnæðis til eigin nota.

Borgarráð ákvað að tekjumörk vegna lækkunar fasteignaskatts og fráveitugjalds á árinu 2019 séu eftirfarandi:

**100% lækkun (A100)**

Einstaklingur með tekjur allt að 4.090.000 kr.

Samskattaðir einstaklingar með tekjur allt að 5.710.000 kr.

**80% lækkun (A80)**

Einstaklingur með tekjur á bilinu 4.090.000 til 4.690.000 kr.

Samskattaðir einstaklingar með tekjur á bilinu 5.710.000 til 6.340.000 kr.

**50% lækkun (A50)**

Einstaklingur með tekjur á bilinu 4.690.000 til 5.450.000 kr.

Samskattaðir einstaklingar með tekjur á bilinu 6.340.000 til 7.580.000 kr.

Við álagningu fasteignagjalda í janúar 2019 var afsláttur elli- og örorkulífeyrisþega til bráðabirgða miðaður við allar tekjur ársins 2017. Þegar álagning Ríkisskattstjóra vegna tekna ársins 2018 liggur fyrir er afsláttur af fasteignaskatti og fráveitugjaldi endanlega ákvarðaður.

Vanti nánari upplýsingar um álagningu fasteignagjalda og breytingar á þeim má senda tölvupóst á netfangið upplysingar@reykjavik.is eða í síma 411-1111.